Repsol

Repsol SA (opprinnelig en forkortelse for Refineria de Petróleos de Escombreras Ojegl – Yacimientos Petrolíferos Fiscales Sociedad Anónima, BMAD: REP) er et integrert spansk olje- og gasselskap med virksomhet i 14 land. Hovedkontoret er i Madrid. 

Det er det 15. største oljeraffineri-selskap i henhold til Fortune Global 500-listen, og sysselsetter over 36 000 mennesker verden over. Repsol's operasjoner er hovedsakelig i Latinamerika og i USA. I tillegg har selskapet operasjoner i Norge, Storbritannia, Libya og Indonesia.

Repsol var tidligere operatør i Argentina som et resultat av overtakelsen av argentinsk energiselskapet YPF i 1999. Det var en følge av den kontroversielle privatiseringen, foretatt av president Carlos Menem. Etter re-nasjonaliseringen av YPF i 2012 er Repsol ikke lenger aktive i landet. 

Repsol er også samarbeidspartnere med Honda Racing Corporation og konkurrerer i MotoGP under navnet Repsol Honda Team.

Historikk
1948: installasjon av et raffineri i Valley of Escombreras (i Cartagena).

1981: Opprettet for å integrere de selskapene innen olje- og gassektorer, der den spanske staten hadde en kontrollerende interesse eller var eneeier.

1986: Opprettelsen av Repsol-konsernet. Repsol slås sammen med selskaper den spanske regjering var flertallseier i. Det var i utforsking og produksjon (tidligere Hispanoil), produksjon og raffinering (tidligere ENPETROL), kjemi, LNG og butan (tidligere Butano SA), Campsa og Petronor samt Repsol Quimica (i Alcudia).

1989: Staten begynte privatisering av Repsol. Børsnotering av 26% av Repsol. Aksjer i Repsol, ble notert på børser i Spania og i New York.

1991: Selskapet Gas Natural ble dannet.

1997: Staten fullfører prosessen med privatisering av Repsol. Børsnotering av 10% av Repsol.

1999: Repsol kjøper YPF.

2007: Kjøp av 14,9% av Petersen Group i Argentina.

2008: I november 2008 var Lukoil interessert i å kjøpe ca. 30% av aksjene i Repsol.

2010: Sinopec kjøpte 40 prosent i Repsols selskap i Brasil for 7,1 milliarder dollar.

2012: Argentina nasjonaliserer YPF. Ved voldegift blir Repsol kompensert av den argentiske stat.

2014: Repsol kjøper kanadiske Talisman Energy for 8.3 millarder dollar.

2023: Amerikanske EIG kjøper 25% av Repsol's globale oppstrømsportofølje

Repsol i Norge

I Norge er Repsol operatør på Ymefeltet, Blanefeltet og Revfeltet. De er deleier og operatør på en rekke produksjonslisenser, deriblant på Gudrunfeltet, Veslefrikkfeltet og Mikkelfeltet i Nordsjøen.

I 2009 åpnet Repsol et fast kontor i Oslo. Da de i 2015 overtok Talismans driftsorganisasjon, flyttet Repsol hovedkontoret til Stavanger.

 Referanser 

Eksterne lenker


Kategori:Oljeselskaper
Kategori:Naturgasselskaper
Kategori:Spanske selskaper